други помещения
 или жилищни помещения, които се използват за обитаване от хора, и включва
 „конвенционалните жилища“ и „други жилищни единици“, определени в приложението
 към Регламент (ЕО) No 1201/2009 на Комисията5;
 2) „едночленно частно домакинство“ означава частно домакинство, при което
 обикновено само̀ лице пребивава в самостоятелна жилищна единица или обитава като
 квартирант самостоятелна стая или няколко стаи в дадена жилищна единица, но не
 образува многочленно домакинство с никой от другите обитатели на жилищната
 единица;
 3) „многочленно частно домакинство“ означава частно домакинство, при което
 обикновено група от две или повече лица пребивават заедно в жилищна единица или в
 част от жилищна единица и споделят доходите или разходите на домакинството с
 другите членове на домакинството;
 4) „член на домакинството“ означава обичайно пребиваващо в частно домакинство
 лице;
 5) „семейно жилище“ означава жилищна единица, обитавана от членовете на
 многочленно домакинство, както и от лице, което прекарва известно време другаде, но
 продължава да запазва близки връзки с членовете на многочленното домакинство,
 особено чрез семейни отношения или редовен престой;
 4
 Регламент (ЕО) No 1893/2006 на Европейския парламент и на Съвета от 20 декември 2006 г. за
 установяване на статистическа класификация на икономическите дейности NACE Rev. 2 и за изменение
 на Регламент (ЕИО) No 3037/90 на Съвета, както и на някои ЕО регламенти относно специфичните
 статистически области (ОВ L 393, 30.12.2006 г., стр. 1).
 5
 Регламент (ЕО) No 1201/2009 на Комисията от 30 ноември 2009 г. за прилагане на Регламент
 (ЕО) No 763/2008 на Европейския парламент и на Съвета относно преброяването на населението и
 жилищния фонд по отношение на техническите спецификации на темите и на техните разбивки (ОВ
 L 329, 15.12.2009 г., стр. 29).
 BG 2 BG
 ---pagebreak--- 6) „споделяне на доходите на домакинството“ означава допринасяне за доходите на
 частното домакинство или извличане на полза от доходите на частното домакинство,
 или и двете;
 7) „разходи на домакинството“ означава направените разходи от членовете на частно
 домакинство във връзка с осигуряването на средства за тяхното препитание. Те
 включват разходи, свързани с жилището (а именно за наем, комунални услуги и
 жилищно застраховане), както и други разходи, свързани с ежедневието, които
 обхващат потребности като храна, облекло, санитарни продукти, обзавеждане,
 оборудване и принадлежности, пътуване до и от работа и друг транспорт, медицински
 грижи и осигуряване, образование и обучение, развлекателни и спортни дейности и
 ваканции;
 8) „институция“ означава правен субект или учреждение, което предоставя на група
 хора дългосрочно жилищно настаняване и битово-комунална инфраструктура и услуги,
 които са необходими за ежедневието. По-голямата част от институциите попадат в
 следните категории:
 – болници, хосписи, санаториуми, центрове за настаняване на хора с увреждания,
 психиатрични заведения, домове за стари хора и домове за медико-социални
 грижи;
 – заведения за подпомагано или асистирано живеене и институции за социално
 настаняване, включително за бездомни, търсещи убежище лица или бежанци;
 – военни лагери и казарми;
 – поправителни домове и места за лишаване от свобода, центрове за задържане и
 места, където се изпълнява мярката за неотклонение задържане под стража,
 затвори;
 – религиозни институции;
 – студентски общежития (в зависимост от конкретните условия).
 Член 3
 Технически характеристики на статистическата съвкупност и на единиците на
 наблюдение
 1. Единиците